Diari Oficial de la Generalitat Valenciana


Sumari del DOGV 9286, del 25-02-2022 (2022/1549)

RESOLUCIÓ de 24 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es publica l'ampliació de crèdit disponible per a la concessió de subvencions de la convocatòria de les ajudes a les agrupacions de defensa sanitària ramaderes per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1549


Data del document
:   24-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 24 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es publica l'ampliació de crèdit disponible per a la concessió de subvencions de la convocatòria de les ajudes a les agrupacions de defensa sanitària ramaderes per a l'exercici 2022. [2022/1549]  
Amb data 7 de gener de 2022 es va publicar en el Diari Oficial de la Generalitat Valenciana la Resolució de 28 de desembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de forma anticipada ajudes a les agrupacions de defensa sanitària ramaderes per a l'exercici 2022 (DOGV 9251, 07.01.2022).  
En l'apartat segon de la resolució esmentada es preveu un crèdit per al finançament de les subvencions, amb càrrec a la línia pressupostària S 3082000 del capítol 4 i que es correspon amb el 70 % de l'import d'aquesta línia pressupostària de l'any 2021, de 560.000 ?, distribuïts conforme a l'apartat tercer de la resolució.  
En el mateix apartat de la resolució esmentada s'indica que aquesta convocatòria és susceptible d'ampliació al 100 % de l'import de la línia pressupostària de 2022.  
Una vegada publicada la Llei de pressupostos de la Generalitat per a l'exercici 2022 en la qual el crèdit disponible per a la línia pressupostària S 3082000 supera en 237.526,90 - la quantia establida en la Resolució de 28 de desembre de 2021, de convocatòria d'aquestes ajudes, es pot incrementar en aquell import la quantia màxima de la convocatòria d'ajudes a les agrupacions de defensa sanitària ramaderes per a l'exercici 2022, que queda en un total de 797.526,90 ?.  
De conformitat amb això, resolc:  
  
Donar publicitat a l'ampliació en 237.526,90 - del crèdit disponible per a la convocatòria d'ajudes a les agrupacions de defensa sanitària ramaderes, aprovada per a l'exercici 2022, mitjançant la Resolució de 28 de desembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, que queda amb càrrec a la següent partida pressupostària:  
  
- Aplicació pressupostària 70.77.70.5343.  
- Programa 714.80.  
- Capítol 4.  
- Línia S 3082000.  
- Quantia total màxima: 797.526,90 ?, que tindran la següent distribució:  
· 750.000,00 - per a les actuacions descrites en el pla anual zoosanitari vigent en el 2022  
· 47.526,90 - per a les actuacions descrites en l'annex I de l'Ordre 10/2015, de 18 de desembre.  
Si una vegada realitzat el repartiment, els diners de les partides corresponents a alguns dels punts anteriors no s'exhaureixen, s'incorporaran a la resta de l'altre apartat.  
  
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant el mateix òrgan que la va dictar, en el termini d'un mes a comptar des de l'endemà de la notificació, de conformitat amb el que s'estableix en l'article 123, en relació amb els articles 114.c i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament el recurs contenciós administratiu, en el termini de dos mesos a partir de l'endemà de la data de la notificació, davant el jutjat contenciós administratiu de la capital de província en què la persona demandant tinga el seu domicili, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 de febrer de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.